Tfka tlalit n tarabbut Iznzaren, talalit – gh tiklit izwaren gh tmazirt ngh – i yat tinmel n umarg lli yakkw ittussann gh dar ku yan s tznzart
Tffugh d trabbut ad g umzwaru s w-assagh n “Lmjadil” lli igan kra n tghawsiwin tyagalnin gh takkwest ula timlsit . Gh usgwas n 1975 tzmmim amarg ns izwaren gh usadrar (radio) Ugadir.
Darat gh akud an mcackand imslan n tarabbut f w-assagh ya?ni lli ittussann ar ghilad s ” Iznzaren”.
Tluld trabbut ad s twisi nger Iggut eabdlHadi, Chamx, Bufrtal Lhsen, Mulay Brahim d Chatir Mustafa . Ierrimn ad ismusent lmnzel n isgwasn n samraw(70)lli ittmeduduyn s w-attas n imukrisen gh tmazirt ngh. Ukan n??ar ad nini masd Iznazarn ur tgi amr yat trabbut lli i?farn abrid lli gh zrin imdyazen imazighen mqurenin n sus (souss), zund Sidi Hmmu Talb, Rays Bleid, Rays Dmsiri, Janti d wiyya? , teg ula yat tirmit lli iTTafen i?uran ns g taysi n tmazight , tffughd s tilawt ad teg amslli n wamun trkes d isyafaten ns .
Tga “Immi hnna”tallghat tamzwarut lli s ttussan trabbut ad, teg yat gh tallghatin ?ilnin gh umarg Amazigh . tusi yat tbratt yattuyn d isyafaten dranin . Ar tmmala tazddayt lli illan nger ufgan Amazigh d w-akal ns .
Gh usggwas n 1975 iffugh Ccamx gh trabbut, ufugh ad irad ifk yan udem yadnin amaynu i Iznzaren acku gh ugns n trabbut llan g is sin imnaden, yan g isn igat win Iggut, lli iran gh trabbut ad teg tagrawla tamaynut n umarg Amazigh swa gh iwaliwn ula gh uzawan, tasi tamatart n usnfl tmmagh f inzgumn n ufgan, gh yat tsga ira Ccamx gh umarg ad ur ib?u d isyafatn, ar ittani tayri nttat ad igan iman n umarg ad.
S ghmk ad ?in aghd imnadn ad ngaranin snat trubba, yili darsnt yan wassagh, Iznzaren, yat tusi assagh n Ccamx tayyad tusi win Iggut imun d is Bufrtal Lhsen , Mulay Brahim d Ubleid, tarabbut ad ur t tssusem tgharast n Ccamx, tmmagh ad tskert tagharst ns sers i?lin ar ttiri gh t?uri ad tasi anzgum ufgan tmmagh f izrfan ns tawes gh ufssay imukrisen n tudrt ns. Ukan may ad akkw ifaw bahra gh tsfifin n usggwas 1981 d 1984 ar mmalant udem ighzan n Iznzaren Iggut , acku tabratt lli ran ast sllkmen igat (asgudi ur yakka atig i t?uri, ammak d isntitn ?ilnin ad as yakkan atig).
S ghmkan ar ttani trabbut amarg is ixassa ad ig tullaft n tilawt i?fur kra igat asmaynu d usfl lli t?rra tudrt ufgan. Ukan ur bahra tmcucki d willi ittalsnin i wumarg aqbur n rrways lli zrinin zund Bleid d madt irwasn. Tmmagh bdda ad tili gh tama ugdud ns, teg ils ns, tdder gh d nttat tudrt tamanuzt (modeste) zund netni.
Ukan man mek s nufa ad nttu tarabbut ad mquren lli innan iwaliwen t n ttugrnin gh yan uzmez lligh iggumi ku yan ad yall awal .
S tidet illa fllagh ad nttaggwa s ina?uren ad, ndulnn s isen nawes asn s tayri d iqariden, nrar asen waxxa aghar immik, acku tamatar nsn igatt:
“nkki caHwa nu huddigh tnt ur mqurent”
gh uzdday ad ira tslam umarg iznzaren Iggut:
kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn ron_Latn kab_Latn